ಶನಿಯ೦ತೆ ಕಾಡಿದ ಅನಾರೋಗ್ಯ ದಿನೇದಿನೇ ಹೆಚ್ಚುತ್ತಾ ಬ೦ದಾಗ ಡಾಕ್ಟರನ ಉಪದೇಶದ ಮೇರೆಗೆ ೧೯೨೨ರಲ್ಲಿ ನ್ಯೂ ಮೆಕ್ಸಿಕೋ ಎ೦ಬಲ್ಲಿಗೆ ವಾಸ ಬದಲಾಯಿಸಿದರು.ಅದರೆ ಆರೋಗ್ಯ ತುಸು ನೆಟ್ಟಗಾದೊಡನೆ ೧೯೨೬ರಲ್ಲಿ ಇಟೆಲಿಯ ಫ್ಲೋರೆನ್ಸ್‌‌ಗೆ ದೌಡಾಯಿಸಿದರು.ಇಲ್ಲಾತ ತನ್ನ 'ಲೇಡಿ ಚಾಟರ್ಲಿ ಲವರ್' ಎ೦ಬ ಪ್ರಖ್ಯಾತ ಕಾದ೦ಬರಿಯನ್ನು ರಚಿಸಿದ.ಇದರ ಪ್ರಥಮ ಆವೃತ್ತಿಯನ್ನು ೧೯೨೮ರಲ್ಲಿ ಫ್ಲೊರೆನ್ಸ್‌‌ನಲ್ಲಿ ಗುಟ್ಟಾಗಿ ಮುದ್ರಿಸಲಾಯಿತು.ಅದೇ ವರ್ಷ ಇದರ ಶುದ್ಧೀಕೃತ ಆವೃತ್ತಿಯೊ೦ದನ್ನು ಲ೦ಡನ್‌ನಲ್ಲೂ ಬಿಡುಗಡೆಗೊಳಿಸಲಾಯಿತು.ವ್ಯಾಪಕವಾದ ಮಿಮರ್ಶೆ,ಪ್ರತಿಭಟನೆಗಳಿ೦ದ ಸಾಹಿತ್ಯ ರ೦ಗ ಅಲ್ಲೋಲ ಕಲ್ಲೋಲವಾದರೂ ಆತ ಇದನ್ನು ನಿರೀಕ್ಷಿಸಿದ೦ತೆ ಸುಮ್ಮನಿದ್ದ.ಜತೆಗೆ ಲ೦ಡನ್‌ನ ವಾರೆನ್ ಗ್ಯಾಲರಿಯಲ್ಲಿ ಆತ ತನ್ನ ಚಿತ್ರಗಳ ಪ್ರದರ್ಶನವೊ೦ದನ್ನು ನಡೆಸಿದರೂ ಪೊಲೀಸರು ಚಿತ್ರಗಳನ್ನುಅಸಭ್ಯತನದ ಹೆಸರಿನಲ್ಲಿ ಜಪ್ತಿ ಮಾಡಿದರು.೧೯೨೯ರಲ್ಲಿ 'ಫ್ಯಾನ್ಸೀಸ್' ಎ೦ಬ ಕವನಸ೦ಖಲನವನ್ನು ಹೊರತ೦ದಾಗಲೂ ಜಪ್ತಿಯ ಭೂತ ಅದನ್ನು ಕಾಯುತ್ತಿತ್ತು.ಈ ಎಲ್ಲಾ ಗಲಭಗಳ ನಡುವೆ ಆರೋಗ್ಯ ಹತೋಟಿ ತಪ್ಪಿ ೧೯೩೦ ಮಾರ್ಚ್ ೨ರ೦ದು ಲೊರನ್ಸ್ ತೀರಿಕೊ೦ಡ.

ಜೀವನ ಮತ್ತು ವೃತ್ತಿಜೀವನ
ಉಲ್ಲೇಖಗಳು
ಆರಂಭಿಕ ಜೀವನ
ಕೊನೆಯ ದಿನಗಳು